ट्रामा सेंटर खुलने से हादसे के घायलों को मिलेगा जल्दी व बेहतर इलाज
भास्कर न्यूज | जांजगीर-चांपा
जिले में ट्रामा सेंटर नहीं होने के कारण सड़क दुर्घटना में घायलों व अन्य गंभीर मरीजों को बाहर रेफर करना पड़ता है।
अब जिले में भी इस प्रकार के मरीजों को जल्दी व बेहतर इलाज समय पर मिल सकेगा जिससे उनकी जान भी बचाई जा सकेगी और खर्च भी कम लगेगा। दरअसल सरकार ने जिले में ट्रामा सेंटर खोलने की स्वीकृति दे दी है, फंड भी सवा दाने करोड़ स्वीकृत हो गया है।स्वास्थ्य विभाग अब निर्माण कार्य प्रारंभ करने की तैयारी मेंं जुटा है। जांजगीर-चांपा जिला तेजी के साथ औद्योगीकरण के क्षेत्र में आगे बढ़ रहा है। यहां बड़े-बड़े पॉवर प्लांट स्थापित हो रहे हैं। पॉवर प्लांटों में कई बड़े हादसे हो चुके है जहां के मजदूरों की जान समय पर इलाज नहीं मिल पाने के कारण जा चुकी है। इसी प्रकार सड़क दुर्घटनाओं में भी काफी बढ़ोत्तरी हुई है जिसमें इलाज के अभाव में लोगों की मौत हो जाती है। जिला चिकित्सालय जांजगीर में ट्रामा सेंटर बनने से हादसों में घायल होने वालों का समय पर बेहतर इलाज हो सकेगा।
जिले के औद्योगिक क्षेत्रों और सड़क हादसों में घायलों की संख्या को देखते हुए स्वास्थ्य विभाग ने सालभर पहले बैरिस्टर ठाकुर छेदीलाल शासकीय जिला अस्पताल में ट्रामा सेंटर खाेलने के लिए 2 करोड़ 26 लाख का प्रस्ताव बनाकर शासन को भेजा था। जिले में ट्रामा सेंटर की उपयोगिता को देखते हुए राज्य सरकार ने इसके लिए स्वीकृति प्रदान कर दी है।
तीन जिले के लोगों को सुविधा
जांजगीर जिला बिलासपुर, कोरबा व रायगढ़ 3 तीन जिलों से घिरा हुआ है। इनमें औद्योगिक कारखाने हैं। कोरबा में ट्रामा सेंटर तो खुला परंतु बिलासपुर व रायगढ़ में ट्रामा सेंटर नहीं है। बिलासपुर में निजी अस्पताल है मगर जिला अस्पताल में ट्रामा सेंटर नहीं है। यहां के जिला अस्पताल में ट्रामा सेंटर खुलने से लोगों कोे लाभ मिलेगा।
hin_Deva bho_Deva hin_Deva hin_Deva hin_Deva hin_Deva hin_Deva